PATVIRTINTA

Telšių lopšelio-darželio „Nykštukas direktoriaus 2025 m. gegužės 08 d.

įsakymu Nr. V1-36

**TELŠIŲ LOPŠELIO-DARŽELIO „NYKŠTUKAS“**

**MOKINIO PADĖJĖJO PAREIGYBĖS APRAŠYMAS**

I SKYRIUS
PAREIGYBĖ

1. Mokinio padėjėjas yra kvalifikuotas Telšių lopšelio-darželio „Nykštukas“ darbuotojas.

2. Pareigybės lygis – C (II pakopa), kodas – 531201.

3. Pareigybės paskirtis – mokytojo padėjėjo paslaugos teikiamos ugdytiniui, turinčiam didelių ar labai didelių specialiųjų ugdymosi poreikių ir dėl įgytų ir įgimtų sutrikimų negalinčiam savarankiškai dalyvauti ugdymo procese, pagalbai mokytojui organizuojant ugdomąją veiklą.

4. Pareigybės pavaldumas - direktoriaus pavaduotojui ūkiui ir bendriesiems klausimams.

**II SKYRIUS**

SPECIALŪS REIKALAVIMAI

5. Mokinio padėjėjo pareigas einantis asmuo turi atitikti šiuos specialiuosius reikalavimus:

5.1. turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

5.2. gebėti bendrauti su ugdytiniais, turėti žinių apie jų sutrikimų specifiką;

5.3. gebėti dirbti su ugdytiniais padedant jiems įsisavinti ugdomąją medžiagą, atlikti grupės mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis;

5.4. gebėti bendradarbiauti su grupės mokytoju, socialiniu pedagogu, specialiuoju pedagogu, logopedu, kitais specialistais ir vaikų tėvais (globėjais, rūpintojais);

5.5. turėti sveikatos patikrinimo pažymą, kad gali dirbti mokytojo padėjėju;

5.6. turėti higienos mokymų kursų pažymėjimą;

5.7. turėti pirmos pagalbos mokymų kursų pažymėjimą.

III SKYRIUS

DARBUOTOJO FUNKCIJOS

6. Mokinio padėjėjas padeda ugdytiniui:

6.1. orientuotis ir judėti aplinkoje, susijusioje su ugdymu(si), darželyje ir už jo ribų ugdomosios veiklos, papildomo ugdymo, pasivaikščiojimų, renginių ir išvykų metu;

6.2. apsitarnauti, pavalgyti, apsirengti, nusirengti, pasirūpinti asmens higiena;

6.3. įsitraukti į ugdomąją veiklą ir pagal galimybes joje dalyvauti, padeda tinkamai naudotis ugdymui skirtomis priemonėmis;

6.4. atlikti kitą su ugdymu(si), savitarna, savitvarka, maitinimu(si) susijusią veiklą;

6.5. mokinio padėjėjas turi būti savo darbo vietoje (nepriklausomai nuo vaikų buvimo ar nebuvimo grupėje);

6.6. nustatyta tvarka profilaktiškai pasitikrinti sveikatą.

7. Bendradarbiauti su grupės mokytojais, specialiuoju pedagogu, logopedu ir kitais su mokiniu dirbančiais specialistais.

8. Dalyvauti rengiant ir (ar) pritaikant mokiniui reikalingą ugdomąją medžiagą.

9. Kiekvieną dieną su grupės mokytoju aptarti, kokia veikla vyks tą dieną, kokias užduotis atliks visi grupės vaikai, kurių užduočių ar veiklų metu reikės pagalbos mokiniui, turinčiam specialiųjų ugdymosi poreikių, kokio pobūdžio pagalba tai bus, kaip bus skatinamas specialiųjų ugdymosi poreikių turinčio vaiko savarankiškumas, kokios strategijos bus taikomos, kilus elgesio problemų.

10. Tobulina savo profesinę kvalifikaciją, gilina žinias apie įvairius raidos sutrikimus, vaikų su specialiaisiais ugdymosi poreikiais ugdymą.

11. Dalyvauja bendrose įstaigos veiklose: posėdžiuose, pasitarimuose, darbo grupėse, komisijose.

12. Vykdo kitus lopšelio-darželio direktoriaus pavedimus, susijusius su pareigybės funkcijomis.

**IV SKYRIUS**

**DARBUOTOJO ATSAKOMYBĖ**

13. Mokinio padėjėjas atsakingas už:

13.1. Lietuvos Respublikos įstatymų ir kitų teisės aktų, įstaigos nuostatų, priešgaisrinės saugos instrukcijų, darbo tvarkos taisyklių, funkcijų laikymąsi;

13.2. emociškai saugios ugdymo(si) aplinkos puoselėjimą, reagavimą į smurtą ir patyčias pagal įstaigos nustatytą tvarką.

13.3. už kokybišką savo funkcijų vykdymą bei ugdytinio, ugdytinių grupės, kuriems teikia pagalbą, saugumą.

13.4. savalaikį sveikatos pasitikrinimą ir nustatyta tvarka išklausytus sveikatos mokymus.

14. Mokinio padėjėjas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)